Indkaldelse til grupperådsmøde, for Peder Bodil spejderne. 21/3-2021

Hermed indkaldes til grupperådsmøde d. **11. april, 2021, kl. 10:00.**

Dagsorden;

Velkommen v/formanden

§13 stk.a Valg af dirigent og referent, vi foreslår René Bentzen til dirigent, og Kia Lenler til referent.

§13 stk.b Beretning fra bestyrelsen og ledergruppen, med særlig fokus på, hvad gruppen har gjort for at fremme spejderarbejdets værdier og udvikling.

§13 stk.c Fremlæggelse af årsregnskab for det foregående år til godkendelse.

§13 stk.d Behandling af indkomne forslag - forslag bedes være formanden i hænde senest 2 uger før grupperådet.

§13 stk.e punkt 1, Væsentlige beslutninger om gruppens fremtid, herunder; Forelæggelse af gruppens udviklingsplan med hovedindsatsområder for indeværende år.

§13 stk e punkt 2, Væsentlige beslutninger om gruppens fremtid, herunder; Beslutninger i øvrigt om gruppens udvikling, spejderarbejder mv.

§13 stk.e punkt 3, Væsentlige beslutninger om gruppens fremtid, herunder; Vedtagelse af budget for indeværende år herunder fastsættelse af kontingent.

§13 stk f, Fastsættelse af antallet af bestyrelsesmedlemmer.

* Peder Bodil Spejderne kører med 5 ikke uniformerede medlemmer, 2 unge med uniform og 3 voksne med uniform.

§13 stk g Valg til bestyrelsen

§ 13 stk g, punkt 1+2 Valg af formand og kasserer

Margit Andersen blev valgt til formand på sidste grupperådsmøde, da foregående formand gik af før tid, derfor er hun på valg i år. Margit genopstiller.

Kassereren Majbrit Hermansen er ikke på valg.

§13 stk g punkt 3 Valg af unge

Anna Arentsen er på valg, hun genopstiller

Maria Lucia Majgaard genopstiller ikke, men Victor Karppinen stiller op.

§13 stk. g punkt 4 Valg af ledere herunder mindst 1 gruppeleder

Tina Lenler (gruppeleder) er ikke på valg

Kia Lenler er på valg og genopstiller

Pia Hansen er ikke på valg

§13 stk g punkt 5 Valg af eventuelt øvrige forældre eller værger

Marianne Kullman er på valg og genopstiller

Kim Dambaek er ikke på valg

René Bentzen er ikke på valg

§13 stk g punkt 6 Eventuelt valg af søkyndigt medlem jf §22

§13 stk g punkt 7 Valg af suppleanter

§13 stk h Valg af gruppens 2 medlemmer af Korpsrådet

Majbrit Hermansen, Tina Lenler og Anna Arentsen stiller op

§13 stk i Valg af gruppens 5 medlemmer til Divisionsrådet

Majbrit Hermansen, Margit Andersen stiller op

§13 stk j Valg af revisor og revisorsuppleant

Lars Westermann genopstiller til revisor

Tonie Brabrand genopstiller til revisorsupplant

§13 stk k Beretning fra større arrangementer tilknyttet gruppen jf §50

Grupperådet foregår i år virtuelt, derfor er der med denne indkaldelse vedhæftet følgende;

Gruppens udviklingsplan, formandens beretning og gruppelederens beretning samt årsplanen for 2021.

Senest 1 uge fra mødedato, vil I modtage kassererens gennemgang af regnskabet, og budgettet for 2021, samt forslag til kontingent.

Alt dette bedes I venligst gennemlæse inden grupperådsmødet, og skulle der være eventuelle ting der ønskes uddybet, eller hvis der er spørgsmål, så hav det venligst parat til selve mødet.

På dagen for grupperådsmødet vil I modtage et link i mail, til teams, hvor vi afholder mødet. Vi beder jer sikre at I har mulighed for at komme på til kl. 10.00, og at I slukker for kamera og lyd mens mødet foregår, når der er spørgsmål, eller behov for afklaring, så rækker I hånden op, og når I får ordet, tænder I for kamera og lyd, således at I er synlige for resten af deltagerne.

Vi regner ikke med mødet vil tage meget mere end ½ time.

Vi håber på at mange vil deltage, og glæder os meget til at se jer alle.

På vegne af bestyrelsen

Formand Margit Fog Andersen

Formandens beretning, grupperådsmøde d. 11/4-2021.

Om noget har 2020 været et omstillings parat år. Et år hvor mange ting er vendt op og ned. Ikke mindst spejder.

Vi har været ramt af nedlukning af et par omgange, og har måtte gøre os erfaringer med hvordan man laver virtuelt spejd.

MEN... det har også været et år, hvor vi har fået vores bålhytte, og indviet den. Der har også været arrangementer hvor vi trods alt har kunne se hinanden i øjnene, åbent hytte dag, sov ude, Avnø og mange flere, så det har dog været muligt at lave lidt spejd.

Derfor vil jeg gerne sige en kæmpe tak til gruppeleder Tina Lenler, for at holde gejsten oppe, ikke kun hos lederne, men også hos spejderne. Tak for det kæmpe arbejde du lægger i Peder Bodil Spejderne, og tak for dit engagement. Nogle gange, så tænker jeg, at du må være multikunstner, for du gør de umuliges kunst. Men... når det så er sagt, så har jeg også en lille løftet pegefinger... du skal passe på dig selv, og du skal vide, at vi er mange der sætter kæmpe pris på, at du kører ud med chokolade til lederne, og mug (kop) til spejderne, tid som du bruger fordi det er dit hjerte, i stedet på at være sammen med dine børn og mand… lov mig du passer bedre på dig selv frem over...

Jeg vil også sige tak til lederne og de frivillige hos Peder Bodil Spejderne, tak fordi I stadig er med på ideen om at lave spejd, selvom det har været ændrede forhold, tak fordi I er med til af holde flammen hos vores brændende spejderhjerte i live, og laver de umuliges krumspring når vi skal have alle med.

Bestyrelsen har holdt møder, og bekymret fulgt udviklingen, både med retningslinjer fra regeringen, men også fra korpset. Vi er glade for at det begynder at lysne, og at vi snart kan være i gang igen på en forsvarlig og Covid-19 venlig måde, selvfølgelig. Vi besluttede at give alle spejdere et tak-fordi-du-blev håndklæde, og det er blevet taget imod med glæde hos spejderne, jeg hører at håndklæderne bliver brugt flittigt. Tak for det gode samarbejde, og tak til Marianne Kullman, for at søge sponsorater så vi kan lave den fede spejd.

Tak til Sydbank, for at sponsorere midler til bord/bænk sæt til spejderne, de vil blive brugt flittigt, og tak til Næstved Kommune og DUF for at bidrage til bålhytten. Det er dejligt at vi nu kan gøre brug af vores grund på et helt andet plan.

Til sidst en tak til forældrene til spejderne, fordi I også er med til at holde gejsten oppe hos jeres børn, så de stadig har lyst til spejd.

Med venlig hilsen

Margit Fog Andersen

Formand

Beretning fra gruppelederen (og resten af ledergruppen 😊 )

Året startede med juniortræf og julefrokost for ledere og bestyrelsen i januar og med stor deltagelse til begge arrangementer.

Februar bød på grupperådsmøde med fastelavn til spejderne og afslutning med tænkedag på ”Sydpolen”. Det var sidste gang vi så hinanden i lang tid, for 11. marts lukkede Mette Frederiksen landet ned og vi måtte derfor til at tænke kreativt.

Et par ledere nåede lige at deltage på et internationalt senior/leder onlineløb den 7. marts sammen med andre seniorer og ledere fra divisionen.

I de 1,5 måned vi ikke kunne lave spejder sammen som vi plejede, var der ca. 20 spejdere og ledere som lavede ”hjemmespejder” opgaver, Anna stod i spidsen for 2 online lejrbål og hun sørgede for at dem som ik ejede en spejdersangbog og deltog i lejrbålet tæt på påske, fik en sangbog sammen med påskeæg til alle deltagende.

Vi ledere lavede også en hilsen til alle spejderne i april, som blev lagt op på facebook og vist også sendt ud på mail.

Spejderdagen/Sct. Georgsdagen var også præget af lockdownet, så vi måtte ty til ny måde. Vi livestreamede fra Tinas have med et par ledere, en spire og tropsspejdere, der gjorde deres bedste for at gøre det sjovt, underholdende og interessant at være en del af via skærmen.

Vi nåede også at have online lederhygge et par gange inden vi fik lov at komme tilbage til ”rigtig” spejder igen.

Spirernes lejr i Kristi Himmelfartsdagene blev rykket til en overnatning i juni og Kvistenes nordiske lejr blev forvandlet til en weekend i Friluftzonen, men lidt er bedre end intet 😊

Klanen tog på cykeltur en uge i sommerferien og troppen nåede desværre ikke at få planlagt noget alternativt til den nordiske lejr.

Maj og juni havde alle afdelinger lov til at være sammen igen, dog med begrænsninger på antal samlet, men det løste lederne til UG.

Det lykkedes os også at afholde leder og bestyrelsesdøgn i juni, så der blev hygget igennem med pizza og spil 😊

Desværre blev Sct. Hans bålet i Næstved Parken droppet, så vi måtte fejre Sct. Hans aften hver for sig denne gang.

August bød på fælles Spejderstart med de andre spejdergrupper i Næstved på Munkebakken arrangeret af Sct. Georgsgilderne og vi fik holdt et godt Åbent Hus arrangement på vores spejdergrund, hvor der kom mange interesserede børn og forældre og de fleste (hvis ikke alle) er en del af gruppen i dag.

September var der vedligeholdelsesdag, hvor vi fik ordentlig rigtig meget på grunden og i hytten, så det ser indbydende ud igen og så fik lederne og bestyrelsen styr på dette års program og tilrettet gruppens udviklingsplan.

Foreningernes Dag i som vi plejer at deltage på i september, men det blev desværre aflyst denne gang.

Sov Ude/ Nat i Naturen som skulle være afholdt i maj blev rykket til oktober og vi havde et super godt døgn sammen. Der var mange forældre som deltog sammen med deres spejderbørn og det var super hyggeligt. Vi satte telte op sammen, lavede mad sammen, hyggede og legede sammen, spejderne var på UV lygte aftenløb, vi bagte pandekager og pandebrød. Der blev sovet i flere forskellige telttyper, i shelter og i hængekøje. Vi nød generelt bare at være sammen med hinanden i den friske luft.

I efteråret fik vi en ny gren – Legestuespejderne. En mor spurgte Tina om ikke de måtte bruge grunden og hytten til at mødes nogle forældre med deres små børn. Det blev vi enige om var en god idé og de kunne være en del af gruppen med de fordele det nu kunne give.

November bød på et online korpsrådsmøde, hvor Anna, Tina og Majbrit deltog. Normalt varer det en weekend i Jylland, men denne gang blev det kortet så meget ned, så vi klarede det på 1,5 timer 😊

Vi nåede også at komme afsted på en dejlig og meget frisk tur til Avnø, hvor det handlede om stjerner i alle mulige udgaver. Rygtet siger at trods den megen vind der var, så havde spejderne en super god tur (for det er jo ikke vejret der er noget galt med, men påklædningen 😊 )

Så meldte julen sig i december og det gjorde 2. nedlukning også, så vi nåede lige at holde juleafslutning for de fleste grene.

Tina fik en skør ide om der skulle lægges en bevægelsessang på facebook hver dag indtil vi måtte komme til spejder igen. Det endte med 2 måneder med sange fra Anna, MC, Maja og Tina 😊

Hilsen Tina Lenler, gruppeleder

**UDVIKLINGSPLAN FOR PEDER BODIL SPEJDERNE 2020-2024**

**VILDSKAB I NATUREN**

**Vi bliver glade af at være i naturen, og vi bliver glade af at bevæge os.**

**Som spejdere skal vi gøre begge dele.**

* Vi prioriterer at være ude hver gang vi er til møder og på ture.
* Vi ønsker at være på mindst en afdelingstur og en fælles gruppetur om året, hvor vildskab, fællesskab, udfordringer og/eller oplevelser prioriteres højt.
* Vi ønsker at mindst en gang om året kommer alle uden for at sove i enten telt, bivuak, shelter, hængekøje eller lignende.
* Vi opfordrer vores spejdere til at deltage i divisionens arrangementer samt til at vores ældste spejdere deltager på nogle af korpsets mange adventureløb.

**BÆREDYGTIGHED I BØRNEHØJDE**

**Som spejdere værner vi om naturen.**

**Vi inddrager børn og unge i, hvordan og hvorfor vi træffer bæredygtige valg, og vi giver dem mulighed for selv at gøre en forskel for en bedre verden.**

* Vi prioriterer at bruge økologiske, svanemærkede og danske/lokale varer, så vidt det er muligt.
* Vi opfordrer til at vores spejdere og ledere tænker over hvad de bruger bål til, hvordan de bruger det og hvilken mad der laves på det. Bål er ikke så miljøvenligt, så brug brændebesparende komfur, mindre emballage ved madlavning (foliebiks bruges der meget metal til).
* Vi sorterer vores affald både i hytten og på ture andre steder (hvis det er muligt).
* Vi ønsker at lære spejderne om naturens gang, som eks. at et smidt æbleskrog formulder. Vi ønsker at lære spejderne om ”fra jord til bord”.

**FLERE LEDERE**

**Vi skal tiltrække nye ledere og sikre, at erfarne ledere fortsat finder vores tilbud udviklende og meningsfuldt.**

**Det gør vi ved at skabe attraktive lederfællesskaber og tilbyde forskellige måder at være engageret på.**

* Vi ønsker at oprette en forælder/hjælper/leder ressourcebank, hvor vi samler personer med deres kompetencer som vi kan trække på. **(Pia og Anna vil gerne stå for denne)**
* Vi opfordrer vores ledere og store spejdere (her er det PUF, PLAN, SPARK) til at tage på kursus mindst en gang i løbet af 3 år. **(Det vil Majbrit gerne være med til at sikre)**
* Vi vil inddrage/benytte flere forældre og personer uden for gruppen som tilbyder deres hjælp til møder og ture/arrangementer.
* Vi fokuserer på lederpleje og det gør vi blandt andet med vores leder/bestyrelsesdøgn, julefrokosten og den sociale tid vi har på ture og arrangementer efter spejderne er lagt i seng.

Vi prioriterer sjov og spas, gak og løjer højt, både blandt os voksne og sammen med spejderne.

Vi opfordrer alle ledere og seniorer til at deltage på Iscout med divisionen.

* Vi vil lave en plan for hvordan vi kan rekruttere, modtage og introducere nye ledere og bestyrelsesmedlemmer og fastholde dem vi har. **(Tina og Margit vil gerne være med til det)**
* Vi vil lave en plan for PR **(Det vil Marianne gerne være med til)**
* Vi vil fortælle interesserede hvad vi tilbyder af ”gevinster” for den tid de vil lægge i gruppen.

**URBAN SCOUTING**

**I byerne sker der nu en stor tilvækst i børnefamilier, som kun vil fortsætte de næste mange år.**

**Den udvikling skal vi tilpasse os, så vi også i fremtiden sikrer, at en stor andel af Danmarks børn og unge bliver spejdere.**

* Vi vil bruge bymidten, Rådmandshaven, Storcentret og andre interessante steder til aktiviteter
* Korpset har lavet en app ”Woop” som er en anden måde at være på løb på, som vi vil bruge, når det giver mening.
* Vi holder fast i vores Åbent Spejderhytte/-grund, så vi kan vise børn og unge i byen at vi er der for dem.

**MODIGE BØRN OG UNGE**

**Som spejdere udfordrer vi børn og unge.**

**Hos os skal børn og unge få mod til at prøve nyt, mod til at være sig selv og mod på livet**

* Vi vil gerne give vores store spejdere (3. års Kviste og 7.-9. kl. trop, samt nye i klanen) muligheden for at udvikle sig ved at tage på ungdomskursus.
* Vi vil udfordre og stille krav til vores spejdere, som er svarende til deres niveau og vi ved de kan klare.
* Vi vil fokusere på at styrke spejdernes samarbejde, kompetencer, forståelse for hinanden, så de kan støtte og hjælpe hinanden i patruljerne.
* Vi ønsker skabe en gruppe, hvor alle kan få et afbræk fra hverdagen og hvor der er tryghed, anerkendelse og plads til os.
* Vores ledere/bestyrelse skal turde stille krav til selv sig, til hinanden, til spejderne og til forældrene. De skal turde presse sig selv, turde bede om hjælp og gå foran og vise vejen.

**Spejdermetoden i alt det vi laver!!** 😊

Spejdermetoden består af syv lige vigtige elementer, som i samspil gør spejderarbejdet særligt.

Metoden beskriver, hvordan vi arbejder, når vi skaber aktiviteter og oplevelser, for at hver spejder bedst muligt udvikler sig i retning af Det Danske Spejderkorps’ formål.

* **Spejderlov og -løfte**
Vi har et fælles værdisæt og gør vores bedste for at leve efter det.
* **Patruljer**
Vi løser opgaver og udfordringer i små selvstændige fællesskaber.
* **Learning by doing**
Vi eksperimenterer og handler for gennem oplevelser og refleksion at lære nyt.
* **Samfundsengagement**
Vi forholder os til vores omverden og er i levende samspil med den.
* **Medbestemmelse**
Vi har alle mulighed for indflydelse på og ansvar for aktiviteter og oplevelser.
* **Friluftsliv**
Vi lever, leger og lærer i naturen, hvor vi er stille, vilde og nysgerrige.
* **Personlig udvikling**
Vi udfordrer os selv og hinanden, så indsats fører til, at vi hver især udvikler os.

**Årsplan 2021**

Nogle arrangementer er for de enkelte afdelinger, andre for alle medlemmer af gruppen.

# Januar

16.-17. Juniortræf for Kviste aflyst pga corona

23. julefrokost for leder/bestyrelse aflyst pga corona

**Februar**

27. grupperådsmøde - rykkes til den 11.04.

# Marts

6. Iscout divisions leder/seniorbegejstringsarrangement

-slutning af marts til midt i maj sælges der lodsedler

# April

11. grupperådsmøde kl. 10-12. Det bliver muligvis online

17. vedligeholdsdag, hvor der er stor brug for hjælp fra forældre

25. Affaldsindsamling og Sct. Georgsdag/spejderdag for hele familien

30. april-2. maj: PUF-kursus for de ældste kvistespejdere

# Maj

30. april-2. maj PUF-kursus for de ældste kvistespejdere

8. Nat i naturen

13.-16. Sommerlejr for Spirer i Kristi Himmelfart ferien

Divisionsrådsmøde kl. 12-17 for de 5 valgte til dette møde

# Juni

4.-5. leder/bestyrelsesdøgn

Ren Natur og sommerafslutning for hele gruppen med familier

23. Sct. Hans bål i Næstved Parken for hele gruppen med familier

**Juli**

Uge 28 (10.-17.) sommerlejr ved Gillastugan for Kviste/Trop/Klan

# August

08. klargøring af hytten og grund

Uge 32 starter spejder op igen hos Peder Bodil Spejderne

16. fælles spejderstart på Munkebakken med de andre grupper i Næstved

20.-21. Indvielsestur for Hvideslægten

21. klargøring til åbent hus

22. åbent hus

# September

3. Klargøring til foreningernes dag med overnatning for trop/klan/ledere/bestyrelse

4. Foreningernes dag i Rådmandshaven (samt frø- og spirespejd)

18. kl. 10-14 vedligeholdelsesdag, hvor vi har stor brug for hjælp fra forældre

18.-19. kl. 14- leder og bestyrelsesdøgn inkl. fastsættelse af kommende årsplan og

udviklingsplan

klan/leder/bestyrelsesevent

# Oktober

ledelseskursus 1

2.-3. natløb i Vordingborg for troppen

uge 42 PLAN eller PLUS kurser for de store i troppen og klanen

30.-31. mikro og mini træf i divisionen for Spirer

# November

før korpsrådsmøde mødet

6.-7. trop og seniortræf i divisionen

12.-14. Korpsrådsmøde for de 2 valgte til dette møde 20.-21. gruppetur for alle spejdere + evt. banko søndag

Vi har fjernet et par gruppeture, for at gøre plads til ture for de forskellige afdelinger.